Na temelju članka 18. stavka 1. Zakona o proračunu („Narodne novine“ broj 144/21) te članka 32. i 81. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana 9. prosinca 2025. godine, donosi

**ODLUKU**

**o izmjenama Odluke o izvršavanju Proračuna**

**Općine Matulji za 2025. godinu**

**Članak 1**.

U Odluci o izvršavanju Proračuna Općine Matulji za 2025. godinu („Službene novine Općine Matulji“ broj 18/24, 5/25 i 11/25 - u daljnjem tekstu Odluka) članak 2. mijenja se i glasi:

„Korisnici proračunskih sredstava u smislu ove odluke su Dječji vrtić Matulji kao proračunski korisnik upisan u Registar proračunskih i izvanproračunskih korisnika (u daljnjem tekstu: Proračunski korisnik), Jedinstveni upravni odjel kao upravno tijelo (u daljnjem tekstu: Jedinstveni upravni odjel) Upravni odjel za samoupravu i upravu, Upravni odjel za proračun i financije, Upravni odjel za komunalni sustav kao upravna tijela od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25 – u daljnjem tekstu: nadležni upravni odjeli), mjesni odbori kao tijela mjesne samouprave (u daljnjem tekstu: Mjesni odbori) te ostali korisnici koji se kao takvi navode po aktivnostima i projektima u Posebnom dijelu Proračuna.“

**Članak 2.**

U članku 4. mijenjaju se stavak 2. i 3. i glase:

„(2) Iznimno od stavka 1. ovog članka, Proračunski korisnik izuzet je od obveze izvršenja priljeva i odljeva sredstava preko jedinstvenog računa Proračuna te nema obvezu uplate namjenskih prihoda i primitaka i vlastitih prihoda u Proračun Općine Matulji, ali je obvezan po isteku svakog tromjesečja izvijestiti Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležne upravne odjele o ostvarenim namjenskim prihodima i primicima te vlastitim prihodima.

(3) Iznimno od stavka 1. ovog članka, Mjesni odbori koji imaju otvorene vlastite račune izuzeti su od obveze izvršenja odljeva sredstava preko jedinstvenog računa Proračuna, ali su obvezni po izvršenoj transakciji izvijestiti Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležne upravne odjele te dostaviti odgovarajuću dokumentaciju.“

**Članak 3.**

U članku 6. mijenjaju se stavci 5. i 6. i glase:

„(5) Rashodi i izdaci financirani iz namjenskih primitaka mogu se izvršavati iznad planiranih iznosa, a do visine uplaćenih odnosno prenesenih sredstava uz prethodnu suglasnost Jedinstvenog upravnog odjela, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležne upravne odjele.

6) Naplaćeni i preneseni, a neplanirani namjenski prihodi i primici te vlastiti prihodi mogu se izvršavati prema naknadno utvrđenim aktivnostima i/ili projektima u Proračunu uz prethodnu suglasnost Jedinstvenog upravnog odjela, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnih upravnih odjela.“

**Članak 4.**

Članak 7. mijenja se i glasi:

„Ostvarenje i trošenje namjenskih prihoda i primitaka te vlastitih prihoda Proračunskog korisnika i Mjesnih odbora nadzire Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli.“

**Članak 5.**

U članku 8. mijenjaju se stavci 1., 2., 5., 6., i 7. i glase:

„(1) Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli i Mjesni odbori mogu preuzeti obveze na teret proračuna tekuće godine samo za namjene i do visine utvrđene financijskim planom, odnosno Proračunom ako su za to ispunjeni svi zakonom i drugim propisima utvrđeni uvjeti.

(2) Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli i Mjesni odbori mogu preuzeti obveze iz ugovora koji zahtijevaju plaćanje u sljedećim godinama, neovisno o izvoru financiranja, samo uz suglasnost Općinskog načelnika.

(5) Iznimno od stavka 2. ovog članka, Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli i Mjesni odbori mogu preuzeti obveze po ugovoru koji zahtijeva plaćanje u sljedećim godinama bez prethodne suglasnosti Općinskog načelnika ukoliko se radi o ugovorima kojima se preuzimaju obveze za rashode za redovito poslovanje koji nastaju kontinuirano i za koje su sredstva planirana u financijskom planu i projekcijama, a koji se odnose na rashode za zaposlene, redovne materijalne rashode (rashodi za materijal i energiju, rashodi za usluge).

(6) Plaćanja koja proizlaze iz obveza preuzetih u skladu s ovim člankom Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli i Mjesni odbori dužni su uključiti u financijski plan u godini u kojoj obveza dospijeva.

(7) Proračunski korisnik dužan je o sklopljenim ugovorima iz stavka 3. i 4. ovog članka izvijestiti Jedinstveni upravi odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležne upravne odjele.“

**Članak 6.**

U članku 11. mijenja se stavak 4. i glasi:

„(4) Primjerak potpisanog ugovora dostavlja se Jedinstvenom upravnom odjelu, Odsjeku za proračun i financije, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnim upravnim odjelima u roku od tri (3) dana od dana zaprimanja potpisanog ugovora te se unosi u evidenciju ugovora.“

**Članak 7**.

U članku 13. mijenja se stavak 2. i glasi:

„(2) Instrumenti osiguranja plaćanja iz stavka 1. ovog članka, kao i instrumenti osiguranja plaćanja zaprimljeni kao sredstvo osiguranja naplate ili osiguranja izvođenja radova i usluga dostavljaju se Jedinstvenom upravnom odjelu, Odsjeku za proračun i financije, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnim upravnim odjelima koji vode evidenciju izdanih i primljenih instrumenata osiguranja.“

**Članak 8.**

U članku 16. mijenja se stavak 7. i glasi:

„(7) U zahtjevu za preraspodjelom sredstava Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli i Mjesni odbori trebaju obrazložiti potrebu za preraspodjelom sredstava Proračuna, odnosno razloge za povećanje, odnosno smanjenje pojedine stavke te priložiti odgovarajuću dokumentaciju.“

**Članak 9.**

U članku 20. mijenja se stavak 3. i glasi:

„(3) Iznimno, Proračunski korisnik Dječji vrtić Matulji i Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli mogu plaćati predujmom bez suglasnosti iz stavka 1. ovoga članka do pojedinačnog iznosa od 700,00 eura te za obveze preuzete po ugovorima za projekte koji se sufinanciraju iz sredstava Europske unije.“

**Članak 10.**

U članku 24. mijenja se stavak 1. i glasi:

„(1) Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli i Mjesni odbori ne mogu pristupiti izmjenama financijskog plana, ako se radi o izmjenama financiranim iz izvora općih prihoda, odnosno iz nadležnog Proračuna, bez suglasnosti Općine Matulji, odnosno izmjena proračuna ili preraspodjele proračuna.“

**Članak 11.**

U članku 25. mijenja se stavak 1. i glasi:

„(1) Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli i Mjesni odbori koji imaju preneseni višak ili manjak iz prethodne godine dužni su dostaviti Jedinstvenom upravnom odjelu dokumentaciju iz koje se vidi struktura prenesenog viška ili manjka prihoda po izvorima po godišnjem financijskom izvještaju.“

**Članak 12.**

U članku 27. mijenjaju se stavci 3. i 6. i glase:

„(3) Predsjednici Mjesnih odbora iz stavka 1. obvezni su primjerak ugovora i/ili narudžbenice kao i primljene račune dostaviti Jedinstvenom upravnom odjelu, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnim upravnim odjelima.

(6) Stručne poslove za Mjesne odbore obavlja Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli. “

**Članak 13.**

U članku 34. stavak 1. mijenja se i glasi:

„(1) Na temelju prijedloga Jedinstvenog upravnog odjela, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnih upravnih odjela, a po prethodnom zahtjevu dužnika, Općinski načelnik može, uz primjereno osiguranje i kamate, odgoditi plaćanje ili odobriti obročnu otplatu duga koji se ne smatraju javnim davanjima odnosno prodati, otpisati ili djelomično otpisati potraživanje ako se time bitno poboljšavaju mogućnosti otplate duga dužnika od kojega inače ne bi bilo moguće naplatiti cjelokupan dug, pod uvjetima propisanim zakonskim i podzakonskim propisima.“

**Članak 14.**

U članku 36. mijenja se stavak 3. i glasi:

„(3) O otpisu dospjeloga poreznog duga iz stavka 1. ovoga članka, na osnovi pisanog i obrazloženog zahtjeva dužnika, rješenjem odlučuje pročelnik Jedinstvenog upravnog odjela, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) pročelnici nadležnih upravnih odjela.“

**Članak 15.**

U članku 37. mijenja se stavak 2. i glasi:

„(2) O odgodi plaćanja i obročnom plaćanju duga iz stavka 1. ovog članka na temelju pisanog i obrazloženog prijedloga za sklapanje upravnog ugovora te dokaza o ispunjavanju uvjeta propisanih stavkom 1. ovog članka odlučuje pročelnik Jedinstvenog upravnog odjela, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) pročelnici nadležnih upravnih odjela te se s dužnikom sklapa upravni ugovor.“

**Članak 16.**

Članak 38. mijenja se i glasi:

„Postupak otpisa potraživanja za javna davanja vodi i rješava Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnih upravni odjeli o čemu se donosi akt u skladu s važećim posebnim propisima.“

**Članak 17.**

U Članku 40. stavak 3. se mijenja i glasi:

„(3) Općina Matulji u 2025. godini planira povući iznos od 700.000,00 eura od ugovorenog kredita za financiranje kapitalnog projekta K201501 Nerazvrstane ceste.“

Stavak 4. briše se.

**Članak 18.**

U članku 44. mijenja se stavak 4. i glasi:

„(4) Proračunski korisnik, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnih upravni odjeli i Mjesni odbori odgovorni su za naplatu prihoda i primitaka iz svoje nadležnosti i za izvršavanje svih rashoda i izdataka u skladu s namjenama.“

**Članak 19.**

U članku 45. mijenja se stavak 1. i glasi:

„(1) Pročelnik Jedinstvenog upravnog odjela zajedno s voditeljima odsjeka, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) pročelnici nadležnih upravnih odjela dužni su redovito pratiti izvršavanje Proračuna na razini upravnog odjela, a obveze izvršavati do visine utvrđene Proračunom.“

**Članak 20.**

U članku 46. mijenjaju se stavci 2. i 4. i glase:

„(2) Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli izrađuju i dostavljaju Polugodišnji izvještaj o izvršenju Proračuna za 2025. godinu Općinskom načelniku do 15. rujna 2025. godine.

(4) Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli izrađuju i dostavljaju Godišnji izvještaj o izvršenju Proračuna za 2025. godinu Općinskom načelniku do 5. svibnja 2026. godine.“

**Članak 21.**

U članku 47. mijenja se stavak 2. i glasi:

„(2) Proračunski korisnici dostavljaju financijske izvještaje u toku godine i godišnji financijski izvještaj Jedinstvenom upravnom odjelu, Odsjeku za proračun i financije, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležnom upravnom odjelu sukladno rokovima utvrđenim Pravilnikom o financijskom izvještavanju u proračunskom računovodstvu.“

**Članak 22.**

Članak 48. mijenja se i glasi:

„(1) Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjeli imaju pravo nadzirati poslovanje i namjensko korištenje proračunskih sredstava kod Proračunskog korisnika i Mjesnih odbora.

(2) Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjel ima pravo kod ostalih korisnika proračunskih sredstava obavljati nadzor utroška sredstava Proračuna za namjene za koja su sredstva osigurana i isplaćena.

(3) U slučaju da se nadzorom iz stavka 1. i 2. ovog članka utvrdi da je Proračunski korisnik, odnosno korisnik proračunskih sredstava Proračuna utrošio nenamjenski, Jedinstveni upravni odjel, a od dana stupanja na snagu Odluke o ustrojstvu i djelokrugu općinske uprave Općine Matulji („Službene novine Općine Matulji“ broj 11/25) nadležni upravni odjel naložit će korisniku povrat sredstava u Proračun.“

**Članak 23.**

Ova Odluka stupa na snagu osmog dana od dana objave u „Službenim novinama Općine Matulji“.

KLASA: 024-04/25-02/18

URBROJ: 2170-27-02/1-25-8

Matulji, 9. prosinca 2025. godine

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina, v.r.